10/04/2024
愛回家 | 蘇韻姿IG撰長文承認正式離開TVB!沒家人在港特別多謝熊家人:有家嘅感覺
30歲的蘇韻姿加入TVB八年時間,突然有消息指她在TVB官方網頁藝員名單中「被除名」,似乎已經離巢。蘇韻姿接受本網電話訪問時承認此事,更透露日內會出席《黑色月光》的慶功宴,她隨後IG撰長文吐出八年來的成長,認為是時候離開舒適區發展。
蘇韻姿(Andrea)參與《2016年度香港小姐競選》後加入TVB,隨即獲安排參與處境劇集《愛回家之開心速遞》演出,飾演熊家三女熊心如,屬於劇中主角之一。拍攝接近六年時間,Andrea去年年初「被停工」離開劇組,令不少觀眾大感失望,認為熊家不整人,家不成家。Andrea雖然未能回家,但努力尋找新方向,除了去年參與音樂舞台劇《我們的青春日誌》擔正女主角Nancy外,更在多個綜藝節目中亮相。
近日,Andrea先後獲安排拍攝劇集《非份之罪》及《黑色月光》,正當以為她慢慢回復幕前工作的步伐之際,她竟然突然離開TVB,令不少粉絲大感驚訝,亦對於熊心如不再回家大感失望,Andrea接受本網訪問,她表示:「多謝你。星期四黑色月光嘅慶功宴見到大家再傾。」Andrea在IG撰長文,內容如下:
依家係時候要跳出自己嘅舒適圈,接受新嘅挑戰啦。
不經不覺嚟咗香港八年,我已經成長咗好多,學到好多嘢。喺呢一度遇到好多錫我嘅人,實在係好幸運。
首先要多謝珍姐,喺我一個人嚟到香港嘅時候,俾機會我演熊心如,令到我喺香港都可以有一個家。亦都令到多左人認識我、有不同嘅工作,學到好多中文。多謝您咁多年嘅教導栽培。我會好好緊記你教我嘅一切。
多謝樂小姐,由選美到入行,一路都好照顧住我,教我點樣做好一個藝人。仲有Management嘅同事,多謝你哋一直嘅照顧及幫忙,我會加倍努力!
多謝志偉哥! 你嘅指導,加上鼓勵,令到我發現自己可以有好多可能性。我會keep 住你俾我嘅正能量。
多謝監製祥哥!喺拍攝《愛回家》呢幾年嘅鼓勵、你對拍戲嘅熱情、創作力,有直啟發我,真係好榮幸能夠同你合作!
多謝監製佳導,俾個好好嘅機會我參與《黑色月光》,令到我見識多咗,學咗好多嘢,非常期待套劇播出!
仲有好多謝俾機會我嘅綜藝監製們,我知道自己嘅經驗少,所以感激你哋信任,俾我去嘗試不同嘅工作!
多謝熊家人,冇家人喺香港嘅我,感恩有你哋就有家嘅感覺。
最後要多謝關心同錫我嘅台前幕後朋友仔!等緊埋位,或者收工嘅時候都會同大家一齊傾偈。我會記住一齊渡過過嘅美好時光!
相信喺未來大家一定能夠再遇到,亦都想藉呢個機會衷心祝福所有朋友,能夠在自己嘅舞台上發光發亮。
#呢張相係我填香港小姐application用
#就係呢張相開始
#八年
Andrea分享自己報名選港姐的一張照片,當時一臉稚氣,不少圈中人都紛紛留言為Andrea打氣及送上祝福,當中包括蔡思貝、徐榮、林景程、朱智賢、馬俊傑、鄭衍峰等等。
轉載自: 晴報